CELEX: 62015TN0251
Language: ro
Date: 2015-05-14 00:00:00
Title: Cauza T-251/15: Acțiune introdusă la 14 mai 2015 – Espírito Santo Financial (Portugalia)/BCE

27.7.2015   
            
            
               RO
            
            
               Jurnalul Oficial al Uniunii Europene
            
            
               C 245/34
            
         Acțiune introdusă la 14 mai 2015 – Espírito Santo Financial (Portugalia)/BCE
   (Cauza T-251/15)
   (2015/C 245/40)
   Limba de procedură: engleza
   
      Părțile
   
   
      Reclamantă: Espírito Santo Financial (Portugal), SGPS, SA (Lisabona, Portugalia)
   
      Pârâtă: Banca Centrală Europeană
   
      Concluziile
   
   Reclamanta solicită Tribunalului:
   
               —
            
            
               anularea deciziei tacite a Băncii Centrale Europene (BCE) din 4 martie 2015, în temeiul articolului 8 alineatul 3 din Decizia BCE/2004/3 (decizia tacită), de a nu acorda acces deplin la decizia BCE din 1 august 2014 de suspendare a statutului de contraparte al Banco Espírito Santo SA, în cadrul politicii monetare a Eurosistemului, și prin care această bancă a fost obligată să ramburseze integral datoria sa la Eurosistem în cuantum de 10 miliarde de euro, precum și la toate documentele aflate în posesia BCE și care au vreo legătură cu respectiva decizie;
            
         
               —
            
            
               anularea deciziei exprese a BCE din 1 aprilie 2015 (decizia expresă) de a nu acorda acces deplin la documentele sus-menționate;
            
         
               —
            
            
               obligarea pârâtei la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă cinci motive.
   
               1.
            
            
               Primul motiv întemeiat, privind decizia tacită, întemeiat pe încălcarea obligației de motivare.
               
                           —
                        
                        
                           Reclamanta susține că, întrucât nu furnizează niciun motiv pentru a justifica refuzul de a acorda acces deplin la documentele BCE solicitate, decizia tacită nu respectă obligația de motivare și ar trebui să fie anulată.
                        
                     
         
               2.
            
            
               Al doilea motiv, privind decizia expresă, întemeiat pe încălcarea obligației de motivare în ceea ce privește decizia Consiliului guvernatorilor BCE.
               
                           —
                        
                        
                           Reclamanta susține că decizia expresă prin care s-a refuzat accesul la informațiile solicitate ar trebui să fie anulată pentru motivul că încalcă obligația de motivare întrucât: (i) prezintă numai considerații generale în legătură cu excepțiile invocate și care sunt enumerate la articolul 4 din Decizia BCE/2004/3 și, în special, (ii) nu precizează motivele pentru care excepția vizată la articolul 4 alineatul (1) litera (a) prima liniuță din decizia respectivă ar justifica o restricție de la dreptul de acces al reclamantei.
                        
                     
         
               3.
            
            
               Al treilea motiv, privind decizia expresă, întemeiat pe încălcarea articolului 4 alineatul (1) litera (a) prima, a doua și a șaptea liniuță din Decizia BCE/2004/3.
            
         
               4.
            
            
               Al patrulea motiv, privind decizia expresă, întemeiat pe încălcarea articolului 4 alineatul (2) prima liniuță din Decizia BCE/2004/3 în ceea ce privește deciziile Consiliului guvernatorilor BCE.
            
         
               5.
            
            
               Al cincilea motiv, privind decizia expresă, întemeiat pe încălcarea obligației de motivare în ceea ce privește propunerile Comitetului executiv al BCE.
               
                           —
                        
                        
                           Reclamanta susține că decizia expresă ar trebui să fie anulată pentru motivul că încalcă obligația de motivare întrucât: (i) prezintă numai considerații generale în legătură cu excepțiile invocate și care sunt enumerate la articolul 4 din Decizia BCE/2004/3; (ii) nu precizează niciun motiv special pentru care a fost refuzat accesul reclamantului la informațiile specifice solicitate în temeiul articolului 4 alineatul (1) litera (a) a șaptea liniuță din Decizia BCE/2004/3; (iv) nu motivează refuzul de a divulga informațiile în temeiul articolului 4 alineatul (2) prima liniuță din Decizia BCE/2004/3 și (v) nu motivează refuzul de a divulga informațiile în temeiul articolului 4 alineatul (3) din Decizia BCE/2004/3.